વડાપ્રધાન નરેન્દ્ર મોદીનો ગુજરાતમાં ચૂંટણીલક્ષી પ્રવાસ શરૂ થાય તે પહેલા આજે તેઓ એક દિવસની ટૂંકી મુલાકાતે આવી રહ્યાં છે. વડાપ્રધાન નરેન્દ્ર મોદી આજે સાંજે 5 વાગે અમદાવાદ એરપોર્ટ ખાતે પહોંચશે અને તેઓ ત્યારબાદ ત્યાંથી સીધા રાજભવન પહોંચશે. વડાપ્રધાન નરેન્દ્ર મોદીનું એરપોર્ટથી અક્ષરધામ સુધીના માર્ગ પર ભાજપના કાર્યકરો દ્વારા અભિવાદન કરાશે. અમદાવાદ એરપોર્ટ પર વડાપ્રધાનનું સ્વાગત રાજ્યપાલ ઓ. પી. કોહલી, મુખ્યપ્રધાન વિજય રૂપાણી, નાયબ મુખ્યપ્રધાન નીતિન પટેર, પ્રદેશ પ્રમુખ જીતુ વાઘાણી તેમજ અન્ય આગેવાનો, પ્રધાનો હાજર રહી કરશે.